

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404368, fakss 65421941

e-pasts info@daugavpils.lv www.daugavpils.lv

2020.gada 24.septembrī **Saistošie noteikumi Nr.32**

Daugavpilī (protokols Nr.37, 41.§)

APSTIPRINĀTI

ar Daugavpils pilsētas domes

2020.gada 24.septembra

### lēmumu Nr.451

**“Grozījumi Daugavpils pilsētas domes 2015.gada 10.decembra saistošajos noteikumos Nr.48 "**[**Daugavpils pilsētas pašvaldības sociālās garantijas bārenim un bez vecāku gādības palikušajam bērnam**](https://likumi.lv/ta/id/279417-daugavpils-pilsetas-pasvaldibas-socialas-garantijas-barenim-un-bez-vecaku-gadibas-palikusajam-bernam)**””**

*Izdoti saskaņā ar likuma "*[*Par pašvaldībām*](https://likumi.lv/ta/id/57255-par-pasvaldibam)*"*[*43.panta*](https://likumi.lv/ta/id/57255-par-pasvaldibam#p43)*trešo daļu, likuma "*[*Par palīdzību dzīvokļa jautājumu risināšanā*](https://likumi.lv/ta/id/56812-par-palidzibu-dzivokla-jautajumu-risinasana)*"*[*25.2*](https://likumi.lv/ta/id/56812-par-palidzibu-dzivokla-jautajumu-risinasana#n25.2)*pirmo un piekto daļu un*[*26.panta*](https://likumi.lv/ta/id/56812-par-palidzibu-dzivokla-jautajumu-risinasana#p26)*otro daļu,*

[*Bērnu tiesību aizsardzības likuma*](https://likumi.lv/ta/id/49096-bernu-tiesibu-aizsardzibas-likums)[*45.2 panta*](https://likumi.lv/ta/id/49096-bernu-tiesibu-aizsardzibas-likums#p45.2)*ceturto daļu,
Ministru kabineta 2018.gada 26.jūnija noteikumu Nr.354
"*[*Audžuģimenes noteikumi*](https://likumi.lv/ta/id/300005-audzugimenes-noteikumi)*"*[*78.punktu*](https://likumi.lv/ta/id/300005-audzugimenes-noteikumi#p78)*, Ministru kabineta 2005.gada 15.novembra
noteikumu Nr.857 "*[*Noteikumi par sociālajām garantijām bārenim un bez vecāku
gādības palikušajam bērnam, kurš ir ārpusģimenes aprūpē, kā arī pēc
ārpusģimenes aprūpes beigšanās*](https://likumi.lv/ta/id/121592-noteikumi-par-socialajam-garantijam-barenim-un-bez-vecaku-gadibas-palikusajam-bernam-kurs-ir-arpusgimenes-aprupe-ka-ari-pec-arp...)*"*[*22.*](https://likumi.lv/ta/id/121592-noteikumi-par-socialajam-garantijam-barenim-un-bez-vecaku-gadibas-palikusajam-bernam-kurs-ir-arpusgimenes-aprupe-ka-ari-pec-arp...#p22)*,*[*27.*](https://likumi.lv/ta/id/121592-noteikumi-par-socialajam-garantijam-barenim-un-bez-vecaku-gadibas-palikusajam-bernam-kurs-ir-arpusgimenes-aprupe-ka-ari-pec-arp...#p27)*,*[*30.*](https://likumi.lv/ta/id/121592-noteikumi-par-socialajam-garantijam-barenim-un-bez-vecaku-gadibas-palikusajam-bernam-kurs-ir-arpusgimenes-aprupe-ka-ari-pec-arp...#p30)*,*[*31.*](https://likumi.lv/ta/id/121592-noteikumi-par-socialajam-garantijam-barenim-un-bez-vecaku-gadibas-palikusajam-bernam-kurs-ir-arpusgimenes-aprupe-ka-ari-pec-arp...#p31)*un*[*31.1 punktu*](https://likumi.lv/ta/id/121592-noteikumi-par-socialajam-garantijam-barenim-un-bez-vecaku-gadibas-palikusajam-bernam-kurs-ir-arpusgimenes-aprupe-ka-ari-pec-arp...#p31.1)*,
Ministru kabineta 2018.gada 30.oktobra*

*noteikumu Nr.667 "*[*Adopcijas kārtība*](https://likumi.lv/ta/id/302796-adopcijas-kartiba)*"*[*54.1*](https://likumi.lv/ta/id/302796-adopcijas-kartiba#p54.1)*.,*[*54.2*](https://likumi.lv/ta/id/302796-adopcijas-kartiba#p54.2)*.apakšpunktu*

Izdarīt Daugavpils pilsētas domes 2015.gada 10.decembra saistošajos noteikumos Nr.48 "[Daugavpils pilsētas pašvaldības sociālās garantijas bārenim un bez vecāku gādības palikušajam bērnam](https://likumi.lv/ta/id/279417-daugavpils-pilsetas-pasvaldibas-socialas-garantijas-barenim-un-bez-vecaku-gadibas-palikusajam-bernam)"" (Latvijas Vēstnesis, 2016., Nr.13, Nr.143, Nr.221, 2017., Nr.189, Nr.247, 2018., Nr.26, Nr.156, Nr.248, 2019., Nr.176, 2020., Nr.40 (turpmāk - noteikumi), šādus grozījumus:

1. svītrot noteikumu izdošanas tiesiskajā pamatojumā vārdu un skaitli “un 55”;
2. aizstāt noteikumu 10.1.apakšpunktā skaitli “18,00” ar skaitli “20,00”;
3. aizstāt noteikumu 10.2.apakšpunktā skaitli “114,00” ar skaitli “120,00”;
4. aizstāt noteikumu 10.4.1.apakšpunktā skaitli “50” ar skaitli “100”;
5. svītrot noteikumu 13.punktu;
6. svītrot noteikumu 20.punktā vārdus “kas ieguvuši audžuģimenes statusu”;
7. izteikt 22.1punktu šādā redakcijā:

“22.1 Pēc Daugavpils pilsētas bāriņtiesas lēmuma par bērna ievietošanu audžuģimenē, audžuģimenei tiek piešķirts vienreizējs pabalsts 70,00 EUR apmērā. Pabalstu izmaksā piecu darba dienu laikā pēc līguma starp audžuģimeni un Sociālo dienestu noslēgšanas.”;

1. izteikt noteikumu 22.2punktu šādā redakcijā:

“22.2 Sociālais dienests izmaksā audžuģimenei pabalstu socializācijas un audzināšanas nolūkiem 600,00 EUR gadā vienai ģimenei, kura savu dzīvesvietu ir deklarējusi Daugavpils pilsētas administratīvajā teritorijā. Pabalstu pārskaita pa daļām, atkarībā no tā, kad ģimenei piešķirts audžuģimenes statuss, bet ne retāk kā vienu reizi sešos mēnešos.”;

1. svītrot noteikumu 24.1punktu;
2. svītrot noteikumu 28.punktu;
3. izteikt noteikumu 57.punkta ievaddaļu šādā redakcijā:

“57. Veselības aprūpes pabalsts 60,00 EUR apmērākalendārajā gadā ir paredzēts šādiem mērķiem:”;

1. svītrot noteikumu 57.7.apakšpunktu;
2. aizstāt noteikumu 59.punktā vārdu “sešus” ar vārdu “divpadsmit”.

Domes priekšsēdētājs *(personiskais paraksts)* I.Prelatovs

**Daugavpils pilsētas domes 2020.gada 24.septembra saistošo noteikumu Nr.32 "Grozījumi Daugavpils pilsētas domes 2015.gada 10.decembra saistošajos noteikumos Nr.48 "**[**Daugavpils pilsētas pašvaldības sociālās garantijas bārenim un bez vecāku gādības palikušajam bērnam**](https://likumi.lv/ta/id/279417-daugavpils-pilsetas-pasvaldibas-socialas-garantijas-barenim-un-bez-vecaku-gadibas-palikusajam-bernam)**"" paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Atbilstoši likuma "[Par pašvaldībām](https://likumi.lv/ta/id/57255-par-pasvaldibam)" [43.panta](https://likumi.lv/ta/id/57255-par-pasvaldibam#p43) trešajai daļai, dome var pieņemt saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi. Ministru kabineta 30.10.2018. noteikumu Nr.667 “Adopcijas kārtība” 55.punkts paredz, ka adoptējamā bērna uzturnaudas izmaksu adoptētājam pārtrauc ar dienu, kad stājas spēkā tiesas spriedums par adopcijas apstiprināšanu vai ar dienu, kad bāriņtiesa pieņem lēmumu par pirmsadopcijas aprūpes izbeigšanu. Kā nosaka Ministru kabineta 03.02.2008. noteikumu Nr.108 “Normatīvo aktu projektu sagatavošanas noteikumi” 3.2.apakšpunkts, normatīvā aktā neietver normas, kas dublē augstāka spēka normatīvā akta tiesību normās ietverto normatīvo regulējumu, līdz ar to noteikumos tiek svītroti to izdošanas tiesiskajā pamatojumā vārds un skaitlis “un 55” un noteikumu 28.punkts.Izvērtējot spēkā esošos pabalstus ģimenēm, kuru aizbildnībā ir bērns, tiek palielināts noteikumu 10.1.apakšpunktā minētais pabalstu karstā ūdens piegādes nodrošināšanai no 18,00 *euro* kalendārajā gadā, līdz 20,00 *euro,* saskaņojot ar Daugavpils pilsētas domes 08.12.2016. saistošo noteikumu Nr.46 “[Daugavpils pilsētas pašvaldības materiālais atbalsts mazaizsargātajām personām](https://likumi.lv/ta/id/287759-daugavpils-pilsetas-pasvaldibas-materialais-atbalsts-mazaizsargatajam-personam)” (turpmāk - saistošie noteikumi Nr.46) 19.2.apakšpunktā paredzētā atbalsta apmēru karstā ūdens piegādes nodrošināšanai daudzbērnu ģimenei un Daugavpils pilsētas domes 08.12.2016. saistošo noteikumu Nr.47 “Daugavpils pilsētas pašvaldības sociālie pabalsti” (turpmāk - saistošie noteikumi Nr.47) 33.punktā paredzētā pabalsta apmēru karstā ūdens piegādes nodrošināšanai trūcīgām un maznodrošinātām ģimenēm. Tiek palielināts noteikumu 10.2.apakšpunktā minētais pabalsts kurināmā iegādei no 114,00 *euro* kalendārajā gadā, līdz 120 *euro* kalendārajā gadā. Ar grozījumiem tiek palielināts finansiālais atbalsts ģimenēm, kuru aizbildnībā ir bērns, nosakot, ka pirmsskolas izglītības iestādēs pabalsts bērna ēdināšanas izdevumu segšanai ir 100% no ēdināšanas izdevumu summas.Saskaņā ar Sociālo pakalpojumu un sociālās palīdzības likuma 12.panta trešo daļu, pašvaldības sociālajam dienestam ir tiesības pieprasīt un bez maksas saņemt no valsts un pašvaldību iestādēm un citām valsts pārvaldes iestādēm ziņas, kas nepieciešamas sociālo pakalpojumu un sociālās palīdzības sniegšanai un citu sociālā dienesta kompetencē esošo jautājumu risināšanai, 7.panta 6.punkts paredz klientam pienākumu atļaut apsekot dzīvesvietu, ja sociālo pakalpojumu vai sociālās palīdzības saņemšana saistīta ar klienta materiālo resursu novērtēšanu vai dzīvesvietas apsekošana ir nepieciešama, veicot sociālo darbu ar klientu, tāpēc tiek svītrots noteikumu 13.punkts.Saskaņā ar Ministru kabineta 26.06.2018. noteikumi Nr. 354 “Audžuģimenes noteikumi” 83.punktu, atlīdzību par audžuģimenes pienākumu pildīšanu un pabalstus izmaksā audžuģimenes loceklim, kurš noslēdzis līgumu par bērna ievietošanu audžuģimenē, līdz ar to precizēta noteikumu 20.punkta redakcija.Noteikumu 22.1 un 24.1 punkti tiek apvienoti precizējot 22.1punkta redakciju, jo Ministru kabineta 26.06.2018. noteikumi Nr. 354 “Audžuģimenes noteikumi” 79.punkts paredz, ka pamats atlīdzības par audžuģimenes pienākumu pildīšanu un attiecīgo pabalstu piešķiršanai ir pašvaldības un audžuģimenes līgums par bērna ievietošanu audžuģimenē.Noteikumu 22.2punkts tiek izteikts jaunā redakcijā, jo ģimenei audžuģimenes statuss var tikt piešķirts visa gada laikā.Grozījumi noteikumu 57.punktā un 57.7.apakšpunktā saistīti ar tehniskas kļūdas labošanu.Grozījums noteikumu 59.punktā, aizstājot vārdu “sešus” ar vārdu “divpadsmit” saistīts ar to, ka saistošie noteikumi Nr.46 un saistošie noteikumi Nr.47 paredz, ka izdevumus apliecinoši dokumenti tiek atzīst, ja tie izdoti ne vēlāk kā divpadsmit mēnešus pirms to iesniegšanas dienas. |
| 2. Īss projekta satura izklāsts | Saistošie noteikumi paredz šādus grozījumus:* precizēts noteikumu izdošanas tiesiskais pamats;
* precizēti noteikumu 10.1., 10.2., 10.4.1., 20., 22.1 un 59.punkts;
* svītroti noteikumu 13., 24.1,, 28. un 57.7.apakšpunkts;
* noteikumu 22.2punkts izteikts jaunā redakcijā:
* noteikumu 57.punkta ievaddaļa izteikta jaunā redakcijā.
 |
| 3. Informācija par plānoto projekta ietekmi uz pašvaldības budžetu | Daugavpils pilsētas pašvaldības iestādes “Sociālais dienests” 2020.gada budžeta ietvaros.  |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Netiek mainītas. |
| 6. Informācija par konsultācijām ar privātpersonām | Nav attiecināms. |

Domes priekšsēdētājs *(personiskais paraksts)* I.Prelatovs